open-index/open-wikipedia-markdown huggingface dataset:
Druviena vald

**Druviena vald** (läti keeles *Druvienas pagasts*, latgali keeles *Druvīnys pogosts*) on vald Lätis Gulbene piirkonnas. Vald piirneb sama piirkonna Lizumsi, Ranka ja Tirza vallaga, Madona piirkonna Liezēre ja Cesvaine vallaga ning Cēsise piirkonna Jaunpiebalga vallaga.

Valla pindala on 67,6 km². 2016. aasta seisuga elas seal 513 inimest. Valla keskus on Druviena küla, vallavanem on Juris Graumanis.

## Ajalugu

Aastal 1935 oli vallas 1130 elanikku. Aastal 1945 moodustati vallas Druviena külanõukogu, mis aastal 1947 likvideeriti, aastal 1949 aga likvideeriti vald ja külanõukogu moodustati taas. Aastal 1990 muudeti külanõukogu vallaks. 2009. aastast kuulub vald Gulbene piirkonda.

## Loodus

Vald asub Vidzeme kõrgustikul. Tähtsaim jõgi on Tirza jõgi.

Looduskaitse all on Druviena lehis ja kolm Druviena alleed.

## Kaitstavad mälestised

Kultuurimälestistest on riikliku kaitse all Druviena vallakool. Regionaalse kaitse all on Druviena kultuurimaja, Silmači keskaegne kalmistu ja Ziemeļi muinaskalmed. Kohaliku kaitse all on Druviena mõisakompleks (sealhulgas häärber ja teenijatemaja ning sellega kokku ehitatud laut ja tall) ja Pērlese vesiveski.

## Asustus

Aastal 2011 elas vallas 470 lätlast, 11 venelast, 1 valgevenelane, 3 ukrainlast, 4 poolakat ja 2 leedulast. 

Valla külad:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Druviena

**Druviena** on küla (*ciems* ) Lätis Gulbene piirkonnas, Druviena valla halduskeskus. 

Küla asub merepinnast 145 meetri kõrgusel Azanda jõe kaldal, Riiast 172 ja piirkonna keskusest Gulbenest 36 kilomeetri kaugusel. Asulas on Druviena bussipeatus.

Küla kujunes agraarreformi järel Druviena mõisa (*Druween*) keskuse juurde. Regionaalse kaitse all on Druviena kultuurimaja, kohaliku kaitse all aga Druviena mõisakompleks, sealhulgas häärber ja teenijatemaja ning sellega kokku ehitatud laut ja tall. 

Looduskaitse all on kolm Druviena alleed, kaks tamme ja Druviena lehis ümbermõõduga 3,92 meetrit.

Nõukogude ajal oli küla kohaliku kolhoosi «Plēsums» keskasulaks.  Külas asuvad põhikool, postkontor, raamatukogu ja kultuurimaja. 

## Elanike arv


* 141 (1970)
* 209 (1979)
* 298 (1989)
* 261 (2000)
* 205 (2008)

* 232 (2011)
* 243 (2017)
* 209 (2021)
* 242 (2025)


## Viited
TAT-11

**TAT-11** oli üheteistkümnes transatlantiline telefonikaabel, mis tegutses üksteist aastat alates 1993. aastast

Valguskaabel kulges Manahawkini (New Jersey osariik), Saint-Hilaire-de-Riezi (Prantsusmaa) ja Oxwich Bay (Wales) vahel.

Selle võimsus oli 3×565&nbsp;Mbit/s USA ja Ühendkuningriigi vahel või Prantsusmaa ja USA vahel või Ühendkuningriigi ja Prantsusmaa vahel. Selle tavapärane töövõimsus oli Ühendkuningriigi-USA vahel 2×565&nbsp;Mbit/s, USA-Prantsusmaa vahel 1×565&nbsp;Mbit/s ja Ühendkuningriigi-Prantsusmaa vahel 1×565&nbsp;Mbit/s. Süsteem lakkas tegutsemast 2004. aastal.

## Vaata ka
*Transatlantilised ületusteed
Saksa hagijas

**Saksa hagijas** on Saksamaalt pärinev koeratõug.

Tõustandardis on koera üldmulje kohta kirjas: „Kerge, pikkade jalgadega, elegantne, ent siiski tugeva kehaehitusega jahikoer. Väärika hoiakuga ning peene struktuuriga pea. Paraja suurusega ning hea hoiakuga kõrvad, mis sobivad väärika üldmuljega. Märkimisväärselt jäme saba. Kergelt üles tõmmatud kõht.“

## Viited

## Kirjandus
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid
* Saksa hagijas veebisaidil koer.ee
Trijntje Oosterhuis

**Judith Katrijntje Oosterhuis** (tuntud ka kui **Trijntje Oosterhuis**; sündinud 5. veebruaril 1973 Apeldoornis) on Hollandi laulja.

Ta esindas Hollandit 2015. aasta Eurovisiooni lauluvõistlusel Viinis lauluga "Walk Along". Laul sai oma poolfinaalis 33 punktiga 14. koha ega pääsenud finaali. Ta pälvis Eurovisioonil Barbara Dexi auhinna halvima riietuse eest.

## Välislingid

* Ametlik koduleht
CANTAT-3

**CANTAT-3** (Canadian Transatlantic No. 3) oli Kanada transatlantiline allvee telekommunikatsiooni süsteem kiirusega 2×2,5 Gbit/s. Valguskaabel paigaldati Atlandi ookeani põhja ja see ulatus Nova Scotiast: Islandini, Fääri saarteni, Suurbritanniani, Taanini ja Saksamaani. Liinid olid kasutusel aastatel 1994–2010.

## Vaata ka
*Transatlantilised ületusteed
*CANTAT-1
*CANTAT-2
Greta Salóme Stefánsdóttir

**Greta Salóme Stefánsdóttir** (sündinud 11. novembril 1986 Mosfellsbæris) on Islandi laulja.

Ta esindas Islandit 2012. aasta Eurovisiooni lauluvõistlusel Bakuus, esitades Jónsiga laulu "Never Forget". Laul sai finaalkontserdil 46 punktiga 20. koha.

Salóme esindas Islandit teist korda 2016. aasta Eurovisiooni lauluvõistlusel Stockholmis lauluga "Hear Them Calling". Oma poofinaalis sai ta 51 punktiga 14. koha ega pääsenud finaali.

Salóme on Islandi sümfooniaorkestris viiuldaja.
Taavi Libe

**Taavi Libe** (sündinud 30. märtsil 1988 Pilistveres) on eesti tele- ja raadioajakirjanik. 

## Hariduskäik
Ta on õppinud Kirivere Põhikoolis ja Põltsamaa Ühisgümnaasiumis. Ta lõpetas Tartu Ülikooli ajakirjanduse ja suhtekorralduse erialal 2010. aastal.

## Raadiotöö
Ta töötas kuni 2019. aasta augustini Vikerraadios, kus oli esialgu spordireporter ning seejärel juhtis esmaspäevast neljapäevani Vikerraadio hommikuprogrammi "Vikerhommik".

Lisaks jõudsid Vikerraadios suvekavades eetrisse tema autorisarjad "Vallatud kurvid" (2015), "Aeg peatub" (2017; 2018) ja "Hittide radadel" (2019).

2021. aasta aprillist kuni 2022. maini juhtis ta Raadio 2 päevamagasini "R2 Pulss".

2022. aasta juunist naasis ta Vikerraadio hommikuprogrammi, kus juhib kaht kuni kolme saadet nädalas.

## Podcastid
2019. aasta sügisest juhtis ta podcasti "Taavi Libe lava taga", mis keskendus 2020. aasta Eesti Laulule.

2022. aasta aprillist kuni 2023. aasta augustini juhtis ta koos Brit Suurraidiga TV3.ee platvormi podcasti "Miks me oleme idioodid".

## Televisioon
Eesti Televisioonis juhtis 2016. aasta sügishooajal liiklussaate "Punane sekund" 1. hooaega.

Alates 2019. aasta septembrist 2021. aasta jaanuari lõpuni juhtis ja toimetas ta TV3 päevakajalist meelelahutussaadet "Duubel". 

2020. aasta suvel oli reedeti eetris tema autosaade "Suvine Duubel: Hitikaart", mis kaardistas tuntud laule, kus on juttu mõnest Eesti kohast. 

2020. aasta sügishooajal jõudis TV3 eetrisse tema juhitud Eesti elu käsitlevate reportaažide saade "Märgatud Eestis". 2023. aasta Riigikogu valimiste eel valmis neli erisaadet "Märgatud Eestis: rahva hääl", mille raames juhtis Libe valimisdebatte kõrtsides üle Eesti ning poliitikutelt said küsimusi küsida kõik kohale tulnud inimesed. 

Alates 2021. aastast on suviti tema juhtimisel olnud TV3 eetris meelelahutuslike reportaažide saade "Läbi suve Taaviga". 

2024. aasta kevadhooajal jõudis TV3 eetrisse saatesari "Taavi Mallega Aafrikas", kus Libe läks koos Balti jaama lihamüüja Malle Pesuriga reisile Ghanasse. Sarja muutis eriliseks see, et viiekümnendates Malle polnud avaliku elu tegelane ning polnud sisuliselt kogu elu reisinud. 2025. aasta kevadhooajal jõudis TV3 eetrisse saatesari "Taavi Katiga Indias",  kus reisil viibis peale Libe ka Kati tütar Keit, ning nii Kati kui Keit ei kuulu avaliku elu tegelaste hulka. 

2025. aasta kevadel osales Libe TV3 saates "Maskis laulja", kus saavutas 10. koha, kehastades jalgpalli. 

## Tunnustus
2024 - Eesti Filmi- ja Teleauhindade (EFTA) laureaat parima saatejuhi kategoorias

2024 - Kroonika Meelelahutusauhind parima saatejuhi kategoorias

## Isiklikku
Ta on alates 2. juulist 2021 abielus näitleja Katariina Ratasepaga, kes abielludes võttis perekonnanime Libe.

## Viited
Eesti NSV Ülemnõukogu V koosseis

**Eesti NSV Ülemnõukogu V koosseis** oli Eesti NSV kõrgeima riigivõimuorgani – Eesti NSV Ülemnõukogu – viies koosseis, mille volitused kehtisid aastatel 1959–1963.

Eesti NSV Ülemnõukogu V koosseisu valimised toimusid 15. märtsil 1959.

Eesti NSV Ülemnõukogu V koosseisu kuulus 125 rahvasaadikut.

Tegutsesid järgmised alalised komisjonid:
*mandaatkomisjon
*eelarvekomisjon
*tööstus- ja transpordikomisjon
*seaduseelnõude komisjon
*tervishoiu- ja sotsiaalkindlustuskomisjon
*kultuuri- ja rahvahariduskomisjon
*kaubanduse ja ühiskondliku toitlustamise komisjon
*põllumajanduskomisjon

## Ülemnõukogu juhatus
*Juhataja Harald Ilves
*Juhataja asetäitjad Magdalena Nahkor, Eduard Einmann

## Ülemnõukogu Presiidium
*Esimees Johan Eichfeld (kuni 12.10.1961), Aleksei Müürisepp (alates 12.10.1960), 
*Esimehe asetäitjad Endel Puusepp, Minna Klement
*Eesti NSV Ülemnõukogu Presiidiumi sekretär August Kründel (kuni 08.06.1961), Boris Tolbast (alates 08.06.1961)
*Eesti NSV Ülemnõukogu Presiidiumi liikmed Eduard Alba, Harald Faelman, August Kuusk, Ivan Käbin, Otto Merimaa, Paul Neerot, Leili Ounapu

## Eesti NSV Ülemnõukogu V koosseisu saadikud

*Agu Aarna
*Eevi Aassalu
*Georgi Abašvili
*Georg Abels
*Eduard Alba
*Hendrik Allik
*Karl Allikas
*Valter Ani
*Aleksander Ansberg
*Asta Arik
*Rosemunde Aulas
*Edgar-Rudolf Beek
*Ivan Beljajev
*Leontine Deksnis
*Johannes Eichfeld
*Eduard Einmann
*Kaljo Erm
*Gustav Ernesaks
*Harald Faelman
*August Goldberg
*Leonid Golovatšov
*Arnold Green
*Floriida-Elfride Heapost
*Aleksander Hromov
*Erika Ilmjärv
*Harald Ilves
*Helgi Israel
*Agnes Jaska
*Ida Jürna
*Leida Kaldra
*Leida Kamp
*Eugen Kapp
*Ivan Karpov
*Elmar Kase
*Arnold Kivistik
*Minna Klement
*Heino Kokkuta
*Leonid Kolobov
*Aleksei Kotov
*Ally Kottisse
*Hilda Kruusalu
*August Kründel
*Linda Kubja
*Eduard Kubjas
*Evi Kulbas
*Mihkel Kullamägi
*Nikandr Kuzin
*Dimitri Kuzmin
*Helga Kuuli
*Harri Kuusemets
*Tiit Kuusik
*August Kuusk
*Ivan Käbin
*Aleksander Laansalu
*Salme Laas
*Voldemar Laos
*Õie Lauk
*Arseni Leonov
*Salme Lepa
*Leida Lepala
*Vaike Lepp
*Liseta-Johanna Lomp
*Ago Madik
*Laine Maisvee
*Rudolf Meijel
*Otto Merimaa
*Harald Männik
*Aleksei Müürisepp
*Gustav Naan
*Magdalena Nahkor
*Paul Neerot
*Georg Nellis
*Leida Nestor
*Ivan Oja
*Danil Onjanov
*Ervin Onton
*Helga Otsa
*Leili Ounapu
*Kaarel Paas
*Lia Paaver
*Aleksander Parika
*Hilda Pirn
*Vladimir Pronin
*Aarne Pung
*Endel Puusepp
*Feliks Pärtelpoeg
*Jaroslav Raid
*Ernst Raudam
*Artur Reisalu
*Helmi Rekkor
*Arnold Rohtla
*Alfred Rosenberg
*Margarethe Rosenberg
*Juta Ruiso
*Hilda Rõlkova
*August Saaremägi
*Joosep Saat
*Herman Sadam
*Aleksander Sall
*Rudolf Sirge
*Jevgeni Slivin
*Linda Soovik
*Vengi-Alide Stamberg
*Jüri Suurhans
*Leida Sõrmus
*Tatjana Zemljanko
*Grigori Životnikov
*Adolf Taalberg
*Eduard Talviste
*Aliide Tamme
*Hilda Tammik
*Anatoli Tihane
*Boris Tolbast
*Stepan Tšernikov
*Arnold Tõnissoo
*Edgar Tõnurist
*Ida Usin
*Johannes Undusk
*Fjodor Ušjanov
*Karl Vaino
*Hilje Vannas
*Martin Varik
*Albert Vendelin
*Feliks Voolens
*Arnold Vunk
*Vaino Väljas
*Aino Värava
*Artur Õlekõrs
*Johannes Üts

## Viited
Vahe Tilbian

**Vahe Tilbian** (Վահե Թիլբյան; sündinud 2. veebruaril 1980) on armeenia-Etioopia päritolu laulja, kes tegutseb Etioopiais.

2015. aasta Eurovisiooni lauluvõistlusel esindas ta Armeeniat ansambli Genealogy liikmena.
Amy Irving

**Amy Irving** (õieti **Amy Davis Irving**; sündinud 10. septembril 1953 Palo Altois Californias) on Ameerika Ühendriikide näitleja.

## Välislingid
*
Kathleen Turner

**Kathleen Turner** (õieti **Mary Kathleen Turner**; sündinud 19. juunil, 1954 Springfieldis Missouris) on Ameerika Ühendriikide näitleja.

## Välislingid
*
Galgauska vald

**Galgauska vald** (läti keeles *Galgauskas pagasts*, latgali keeles *Galgovskys pogosts*) on vald Lätis Gulbene piirkonnas. Vald piirneb sama piirkonna Jaungulbene, Daukstese, Tirza, Lejasciemsi ja Beļava vallaga ning Gulbene linnaga.

Valla pindala on 98 km². 2016. aasta seisuga elas seal 671 inimest. Valla keskus on Galgauska küla, vallavanem on Jānis Kupcis.

## Ajalugu

Galgauska vald loodi 1870. aastatel. Valla vana saksakeelne nimekuju oli *Golgowsky* Aastal 1890 ühendati sellega Krapa vald ja Gulbene kirikumõisa vald. Aastal 1905 eraldati sellest Krapa vald, end hiljem ühendati need taas. Aastal 1935 oli valla pindala 111 km² ja seal oli 2094 elanikku. 

Aastal 1945 moodustati vallas Galgauska ja Krapa külanõukogu, aastal 1949 aga vald likvideeriti. Aastal 1977 liideti Galgauska külanõukoguga osa likvideeritavast Sinole külanõukogust. Aastal 1990 muudeti külanõukogu vallaks. 2009. aastast kuulub vald Gulbene piirkonda.

## Loodus

Suurim jõgi on Tirza. Lejasciemsi valla piiril asub Galgauska järv.

Looduskaitse all on Dzērvi pärn, Būmaņi tamm, Rimstavase teeäärne tamm ja Ozoliņi tamm. Lisaks on kaitse all mitmed nimetud põlispuud.

## Kaitstavad mälestised

Kultuurimälestistest on regionaalse kaitse all Tīcāni muinaskalmed ehk Sõjahauad, Galgauska põhikool ja Bļoda mäe muinaslinnus. Kohaliku kaitse all on Galgauska mõisakompleks (sh tootmishoone ja möldri maja), õigeusu kirik, Galgauska lauluseltsi maja, Ausene linnamägi ja Narāti muinaskalmed ehk Sõjahauad. 

## Asustus

Aastal 2011 elas vallas 562 lätlast, 61 venelast, 12 valgevenelast, 15 ukrainlast ja 9 poolakat.

Valla külad:

Ülejäänud valla elanikud elasid külade koosseisu mitte kuuluvates taludes.


Galgauskas pareizticīgo baznīca.jpg|Galgauska õigeusu kirik
Bijusī padomju raķešu bāze.Ex soviet rocket base.Missile launching shaft - Guntars Mednis - Panoramio.jpg|Endine raketiväe baas Galgauska järve ääres


## Viited

## Välislingid
Voltaj

**Voltaj** on Rumeenia ansambel, mis alustas tegevust 1982. aastal.

Ansambel esindas 2015. aasta Eurovisiooni lauluvõistlusel Viinis Rumeeniat lauluga "De la capăt". Laul sai finaalkontserdil 35 punktiga 15. koha.

2005. aastal pälvis ansambel MTV Euroopa muusikaauhinna parima Rumeenia artisti kategoorias.

‎
Eesti NSV Ülemnõukogu IV koosseis

**Eesti NSV Ülemnõukogu IV koosseis** oli Eesti NSV kõrgeima riigivõimuorgani – Eesti NSV Ülemnõukogu – neljas koosseis, mille volitused kehtisid aastatel 1955–1959.

Eesti NSV Ülemnõukogu IV koosseisu valimised toimusid 27. veebruaril 1955.

Eesti NSV Ülemnõukogu IV koosseisu kuulus 125 rahvasaadikut.

Tegutsesid järgmised alalised komisjonid:
*mandaatkomisjon
*eelarvekomisjon
*seaduseelnõude komisjon

## Ülemnõukogu juhatus
*Juhataja Joosep Saat
*Juhataja asetäitjad Minna Klement, Julius Murd

## Ülemnõukogu Presiidium
*Esimees August Jakobson (kuni 04.02.1958), Johan Eichfeld (alates 04.02.1958)
*Esimehe asetäitjad Endel Puusepp, Erna Visk
*Eesti NSV Ülemnõukogu Presiidiumi sekretär August Kründel
*Eesti NSV Ülemnõukogu Presiidiumi liikmed Johan Eichfeld (kuni 04.02.1958), Kalju Hüsse, Karl Kukk, Ivan Käbin, Magda Lillemägi, Otto Merimaa, Magdalena Nahkor

## Eesti NSV Ülemnõukogu IV koosseisu saadikud

*Georg Abels
*Amalie Aberg
*Karl Allikas
*Valter Ani
*Aleksander Ansberg
*Rosamunde Aulas
*Eduard Aus
*Aliide Auu
*Hilda Aver
*Ivan Beljajev
*Johan Eichfeld
*Gustav Ernesaks
*Marta Esser
*Ivan Feofanov
*Georgi Filippov
*Olga Gerretz
*August Goldberg
*Fjodor Gukov
*Ida Gutves
*Linda Heero
*Aleksander Hromov
*Nikita Hruštšov
*Kalju Hüsse
*Osvald Ilbis
*August Jakobson
*Otto Joost
*Oskar Jõgi
*Ida Jürna
*Eha Kaarus
*Leida Kaldra
*Ivan Karpov
*Vaike Karu
*Leida-Johanna Karus
*Vladimir Kassatonov
*Arkadi Kello
*Valter Klauson
*Minna Klement
*Voldemar Komusaar
*Isi Koovits
*Karl Koppel
*Kaarel Kotsar
*August Kründel
*Eduard Kubjas
*Karl Kukk
*Richard Kurvits
*Dmitri Kuzmin
*August Kuusk
*Ivan Käbin
*Hilda Käosaar
*Aleksander Laansalu
*Genrih Laura
*Aleksander Lebedev
*Hilda Leesment
*Leonid Lentsman
*Arseni Leonov
*Magda Lillemägi
*Adele Lokk
*Voldemar Luts
*Voldemar Maasik
*Georgi Malenkov
*August Maripuu
*Jaan Masing
*Rudolf Meijel
*Otto Merimaa
*Salme Metsallik
*Aleksander Mette
*Vjatšeslav Molotov
*Julius Murd
*Ermina Mäe
*Hilja Mäeots
*Helmi Mägis
*Johanna Mühlmann
*Aleksei Müürisepp
*Gustav Naan
*Magdaleena Nahkor
*Georg Nellis
*Richard Niinepuu
*Lembit Nukk
*Anna Nõmm
*Voldemar Oja
*Danil Onjanov
*Toivo Osul
*Kaarel Paas
*Helene Palts
*Aleksander Pankratov
*Boris Petrov
*Klaara Priimak
*Aarne Pung
*Endel Puusepp
*August Pähn
*Aadu Pärtel
*Marie Rajala
*Ernst Ristmägi
*Pjotr Romaškin
*Lidia Roots
*Eha Ruven
*Joosep Saat
*Ludvig Schmidt
*Marta Serel
*Pavel Skutski
*Johannes Smuul
*Aleksander Sokolov
*Arthur Soolau
*Elmar Soolo
*Maria-Elisaveta Sula
*Leida Sõrmus
*Mihhail Šturm
*Selma Talvik
*Leida Tammis
*Viktor Tideman
*Anatoli Tihane
*Rudolf Tiidenberg
*Karl Tisler
*Velli Trell
*Stepan Tšernikov
*Nikolai Turkestanov
*Johan Ulfsak
*Johannes Undusk
*Fjodor Ušjanov
*Hans Uus
*Albert Vendelin
*August Vilu
*Erna Visk
*Otto Väinsalu

## Viited
Leonor Andrade

**Leonor Margarida Coelho Andrade** (sündinud 13. septembril 1994 Barreiros) on Portugali laulja.

Ta esindas Portugali 2015. aasta Eurovisiooni lauluvõistlusel Viinis lauluga "Há um mar que nos separa". Laul sai oma poolfinaalis 19 punktiga 14. koha ega pääsenud finaali.
Eesti NSV Ülemnõukogu II koosseis

**Eesti NSV Ülemnõukogu II koosseis** oli Eesti NSV kõrgeima riigivõimuorgani – Eesti NSV Ülemnõukogu – teine koosseis, mille volitused kehtisid aastatel 1947–1951.

Eesti NSV Ülemnõukogu II koosseisu valimised toimusid 16. veebruaril 1947.

Eesti NSV Ülemnõukogu II koosseisu kuulus 100 rahvasaadikut.

Tegutsesid järgmised komisjonid:
*mandaatkomisjon
*eelarvekomisjon
*seaduseelnõude komisjon
*redaktsioonikomisjon

## Ülemnõukogu juhatus
*Juhataja August Kründel
*Juhataja asetäitjad Fatinia Voolmäe, August Jakobson (kuni 04.07.1950), Julius Murd (alates 04.07.1950)

## Ülemnõukogu Presiidium
*Esimees Eduard Päll (kuni 04.07.1950), August Jakobson (alates 04.07.1950)
*Esimehe asetäitjad Nigol Andresen (kuni 11.08.1949), Endel Puusepp (alates 04.07.1950), Arnold Treiberg
*Eesti NSV Ülemnõukogu Presiidiumi sekretär Voldemar Telling
*Eesti NSV Ülemnõukogu Presiidiumi liikmed Heinrich Ajo, Nikolai Karotamm, Eduard Lind (kuni 11.02.1950), Linda Otto, Eduard Säremat

## Eesti NSV Ülemnõukogu II koosseisu saadikud

*Julius Aamisepp (suri 19.01.1950)
*Georg Abels
*Heinrich Ajo
*Hendrik Allik
*Vassili Ananjitš
*Nigol Andresen
*Boris Bersin
*Konstantin Blagodarov
*Konstantin Boitsov
*Eduard Brandt
*Maria Efimova (kuni 1949)
*Olga Gerretz-Lund
*Valli-Monika Haldre
*Augustin Hansen
*Hilda Hein
*Aleksander Hendrikson
*Viktor Hion
*Mihkel Ilmjärv (suri 30.01.1951)
*Eduard Inti
*Aleksander Jaanus
*August Jakobson
*Vladimir Jefremov
*Helene Johani
*Aleksander Jõeäär
*Mihkel Jürna
*Eugen Kapp
*Nikolai Karotamm
*Lilli Karro
*Marta Karrus
*Elfriede Kastra
*Paul Keerdo
*Linda Kipper
*Arnold Kress
*Hans Kruus
*Rosa Krüger
*August Kründel
*Leida Kulbin
*Jaan Kuld
*Jevgeni Kungurtsev
*Dimitri Kuzmin
*Villem Kuusik
*Johannes Ladoga
*Max Laosson
*Eduard Lind (suri 11.02.1950)
*Johannes Lindam
*Vilhelm Lombak
*Jaan Lukas (arreteeriti 1950)
*Julius Maran
*Salme Mardi
*Vassili Matvejev
*Heino Merendi
*Mihkel Merilain
*August Minne
***[[Vjatšeslav Molotov]]**
*Julius Murd
*Osvald Must
*Aleksander Mäe
*Anna-Rosalie Mägi
*Aleksei Müürisepp (valiti 18.12.1949)
*Nikolai Natšinkin
*Linda Otto
*Aleksei Ovsjannikov
*Kaarel Paas
*Aleksander Pitk
*Miralda Prääts
*August Pusta
*Endel Puusepp
*Nikolai Puusepp
*Eduard Päll
*Anna Rannaste
*Arnold Raud
*Hilda Reinhold
*Aleksander Resev
*Ernst Ristmägi
*Anatoli Roslak
*Helene Saar
*Miili Selge
*Elfriede Selgmäe
*Johannes Semper
*Mihhail Serjugin
*Maire Soobik
***[[Jossif Stalin]]**
*Jaan Suits
*Juhan Suting
*Eela Sõstramets
*Eduard Säremat
*Voldemar Zukker
***[[Andrei Ždanov]]** (suri 31.08.1948)
*Voldemar Telling
*Peeter Tiido
*Hamlet Tiits
*Alma Tomingas
*Andrei Torf
*Arnold Treiberg
*Nikolai Turkestanov
*Paul Uusman
*Artur Vaha
*Arnold Veimer
*Johannes Villevelt
*Fatinia Voolmäe
*Bronislav Võrse

## Viited

## Kirjandus
*Sirje Piho, Eesti NSV Ülemnõukogu valimised 1947. aastal, Tartu Ülikool, filosoofia teaduskond, ajaloo ja arheoloogia instituut, Tartu 2013
Daniel Kajmakoski

**Daniel Kajmakoski** (makedoonia keeles Даниел Кајмакоски; sündinud 11. oktoobril 1983 Strugas) on Põhja-Makedoonia laulja.

Ta võitis 2013. aastal talendisaate "X Factor Adria" esimese hooaja.

Ta esindas Makedooniat 2015. aasta Eurovisiooni lauluvõistlusel Viinis lauluga "Autumn Leaves". Laul sai oma poolfinaalis 28 punktiga 15. koha ega pääsenud finaali.
Maraaya

**Maraaya** on Sloveenia duett, kuhu kuuluvad Marjetka Vovk ja Raay. 

Duett alustas tegevust 2014. aastal.

2015. aasta Eurovisiooni lauluvõistlusel Viinis esindas duett Sloveeniat lauluga "Here for You". Laul sai finaalkontserdil 39 punktiga 14. koha.

2017. aastal sõlmis duett lepingu Warner Musicuga.

## Välislingid
* Maraaya koduleht
O'G3NE

**O'G3NE** on Hollandi kolmeliikmeline tüdrukuteansambel, kuhu kuuluvad kolm õde: Lisa, Amy ja Shelley Vol.

2007. aastal esindas ansambel Hollandit Laste Eurovisiooni lauluvõistlusel, kus saavutas lauluga "Adem in, adem uit" 11. koha.

2014. aastal võitis ansambel telesaate "The Voice of Holland" viiendal hooajal esikoha ning sai auhinnaks plaadilepingu EMI-ga.

Ansambel saavutas 2017. aasta Eurovisiooni lauluvõistlusel Kiievis Hollandi esindajana lauluga "Lights and Shadows" finaalkontserdil 150 punktiga 11. koha.

## Välislingid
* Koduleht

‎
Timebelle

**Timebelle** on Šveitsi ansambel, kuhu kuuluvad esilaulja Miruna Mănescu, trummar Samuel Forster ja multiinstrumentalist Emanuel Daniel Andriescu.

Ansambel esindas Šveitsi 2017. aasta Eurovisiooni lauluvõistlusel Kiievis lauluga "Apollo". Laul saavutas oma poolfinaalis 97 punktiga 12. koha ega pääsenud finaali.

‎
Ilinca Băcilă

**Maria Ilinca Băcilă** (sündinud 17. augustil 1998 Târgu Mureșis) on Rumeenia laulja ja joodeldaja.

Ta esindas koos Alex Floreaga Rumeeniat 2017. aasta Eurovisiooni lauluvõistlusel Kiievis lauluga "Yodel It!". Laul sai finaalkontserdil 282 punktiga 7. koha.
Claudia Faniello

**Claudia Faniello** (sündinud 9. veebruaril 1988 Qawras) on Malta laulja.

Tema debüütalbum "Convincingly Better" ilmus 2010. aastal.

Ta esindas Maltat 2017. aasta Eurovisiooni lauluvõistlusel Kiievis lauluga "Breathlessly". Laul saavutas oma poolfinaalis 55 punktiga 16. koha ega pääsenud finaali.
Sergej Ćetković

** Sergej Ćetković** (serbia keeles Сергеј Ћетковић; sündinud 8. märtsil 1976 Titogradis) on Montenegro laulja.

Ta esindas 2014. aasta Eurovisiooni lauluvõistlusel Montenegrot lauluga "Moj svijet". Finaalkontserdil sai ta 37 punktiga 19. koha.

## Välislingid
* Ametlik koduleht
Hermanus

**Hermanus** on linn Lõuna-Aafrika Vabariigis Lääne-Kapimaa provintsis Overbergi ringkonnas, Overstrandi valla halduskeskus. Linn asub Atlandi ookeani rannikul.

Asula on rajatud 1855. aastal, linnaõigused sai 1904. aastal. Linn on saanud nime hollandi õpetaja Hermanus Pietersi (u. 1778–1837) järgi, kes saabus Kaplinna 1815. aastal. Kuni 1902. aastani oli asula nimi *Hermanuspietersfontein*.

Lõuna-Aafrika Vabariigi 2011. aasta rahvaloenduse andmetel oli Hermanuse elanikest värvilisi 47,21%, valgeid 43,50%, mustanahalisi aafriklasi 7,79%, India või Aasia päritolu inimesi 0,55% ja teisi 0,94%. Afrikaani keelt pidas emakeeleks 76,07%, inglise keelt 20,73% ja koosa keelt 0,56%.

## Galerii

Pilt:Hermanus.jpg
Pilt:Hermanus - Jižní Afrika - panoramio.jpg
Pilt:Hermanus Old Harbour.jpg
Pilt:St Patrick-kerk.jpg
Pilt:Station 3 MG 8014.jpg


## Viited
Eivør Pálsdóttir

**Eivør Pálsdóttir** (sündinud 21. juulil 1983 Syðrugøtas) on Fääri saarte laulja.

Ta laulab fääri, islandi ja inglise keeles.
Vredendal

**Vredendal** on linn Lõuna-Aafrika Vabariigis Lääne-Kapimaa provintsis West Coasti ringkonnas, Matzikama valla halduskeskus.

Asula on rajatud 1933. aastal, linnaõigused sai Vredendal 1963. aastal.

Lõuna-Aafrika Vabariigi 2011. aasta rahvaloenduse andmetel oli Vredendali elanikest värvilisi 67,76%, valgeid 15,74%, mustanahalisi aafriklasi 12,26%, India või Aasia päritolu inimesi 0,67% ja teisi 3,57%. Afrikaani keelt pidas emakeeleks 86,58% inimestest, koosa keelt 7,50% ja inglise keelt 2,32%.

## Viited
Susana Guerra

**Susana Guerra** (esinejanimega **Suzy**; sündinud 24. jaanuaril 1980 Figueira da Fozis) on Portugali laulja.

Ta esindas Portugali 2014. aasta Eurovisiooni lauluvõistlusel Kopenhaagenis lauluga "Quero ser tua". Laul sai oma poolfinaalis 39 punktiga 11. koha ja jäi esimesena finaalist välja.
Suzy

**Suzy** võib tähendada järgmist:

* **Suzy**, Portugali laulja Susana Guerra esinejanimi
* **[[Suzy (Aisne)|Suzy]]**, vald Prantsusmaal Aisne'i departemangus
Rudi Carrell

**Rudolf Wijbrand Kesselaar** (19. detsember 1934 Alkmaar – 7. juuli 2006 Bremen) oli Hollandi laulja ja meelelahutaja.

Ta esindas Hollandit 1960. aasta Eurovisiooni lauluvõistlusel lauluga "Wat een geluk", saavutades 12 punktiga teise koha.

Meelelahutajana saavutas ta tuntuse nii Hollandis kui ka Saksamaal.
Grahamstown

**Grahamstown** (afrikaani *Grahamstad*) on linn Lõuna-Aafrika Vabariigis Ida-Kapimaa provintsis Sarah Baartmani ringkonnas.

Asula rajati Briti sõjalise tugipunktina 1812. aastal.

Grahamstownis asub Rhodesi Ülikool.

Lõuna-Aafrika Vabariigi 2011. aasta rahvaloenduse andmetel oli Grahamstadi elanikest mustanahalisi aafriklasi 78,9%, värvilisi 11,3%, valgeid 8,4%, India või Aasia päritolu inimesi 0,7% ja teisi 0,6%. Koosa keelt pidas emakeeleks 72,2% inimestest, afrikaani keelt 13,7%, inglise keelt 10,8% ja teisi keeli 3,4%.


Pilt:Banja&FransMulder - Grahamstown.jpg
Pilt:Drostdy Gateway.JPG
Pilt:Grahamstown - panoramio - Frans-Banja Mulder (1).jpg
Pilt:Grahamstown - panoramio.jpg
Pilt:GrahamstownEC.jpg
Pilt:Observatory Museum.JPG


## Viited
Greetje Kauffeld

**Greetje Kauffeld** (sünninimi **Greta Kloet**; sündinud 26. novembril 1939 Rotterdamis) on Hollandi laulja.

Ta esindas Hollandit 1961. aasta Eurovisiooni lauluvõistlusel lauluga "Wat een dag", saavutades kuue punktiga kümnenda koha.

## Välislingid
* Laulja koduleht
Annie Palmen

**Annie Palmen** (tegelikult **Anna Maria Palmen**; 19. august 1926 IJmuiden – 15. jaanuar 2000 Beverwijk) oli Hollandi laulja.

Ta esindas Hollandit 1963. aasta Eurovisiooni lauluvõistlusel lauluga "Een speeldoos", kuid jäi null punktiga jagama viimast kohta.
Anneke Grönloh

**Johanna Louise Grönloh** (esinejanimega **Anneke Grönloh**; 7. juunil 1942 Tondano, Indoneesia – 14. september 2018 Arleuf, Nièvre'i departemang, Prantsusmaa) oli Hollandi laulja.

Ta esindas Hollandit 1964. aasta Eurovisiooni lauluvõistlusel lauluga "Jij bent mijn leven", saavutades kahe punktiga kümnenda koha.
Conny Vandenbos

**Conny Vandenbos** (kodanikunimega **Jacoba Adriana Hollestelle**; 16. jaanuar 1937 Haag – 7. aprill 2002 Amsterdam) oli Hollandi laulja.

Ta esindas Hollandit 1964. aasta Eurovisiooni lauluvõistlusel lauluga "'t Is genoeg" ning saavutas viie punktiga 11. koha.

## Välislingid
* Ametlik koduleht
Milly Scott

**Milly Scott** (sünninimi **Marion Henriette Louise Molly**; sündinud 29. detsembril 1933 Den Helderis) on Suriname päritolu Hollandi laulja ja näitleja.

Ta esindas Hollandit 1966. aasta Eurovisiooni lauluvõistlusel lauluga "Fernando En Filippo", saavutades kahe punktiga 15. koha.
Thérèse Steinmetz

**Thérèse Steinmetz** (sündinud 17. mail 1933 Amsterdamis) on Hollandi laulja.

Ta esindas Hollandit 1967. aasta Eurovisiooni lauluvõistlusel lauluga "Ring-dinge-ding", saavutades kahe punktiga 14. koha.
Ronnie Tober

**Ronald Edwin Tober** (sündinud 21. aprillil 1945 Bussumis) on Hollandi laulja.

Ta esindas Hollandit 1968. aasta Eurovisiooni lauluvõistlusel lauluga "Morgen", jäädes ühe punktiga jagama viimast kohta.

## Välislingid
* Laulja koduleht
Lenny Kuhr

**Helena Hubertina Johanna Kuhr ** (esinejanimega **Lenny Kuhr**; sündinud 22. veebruaril 1950 Eindhovenis) on Hollandi laulja.

Ta esindas Hollandit 1969. aasta Eurovisiooni lauluvõistlusel lauluga "De troubadour" ja oli üks neljast võitjast.
Laudmägi

**Laudmägi** (afrikaani **Tafelberg**, inglise **Table Mountain**) on mägi Lõuna-Aafrika Vabariigis Lääne-Kapimaa provintsis Kaplinnas. Laudmägi on 1086 meetri kõrgune.

Laudmägi on osa 1998. aastal rajatud Laudmäe rahvuspargist.

Esimese eurooplasena kirjeldas Laudmäge Portugali laevakapten ja maadeuurija Antonio de Saldanha 1503. aastal.

## Viited
Hearts of Soul

**Hearts of Soul** oli Hollandi ansambel, kuhu kuulusid õed Bianca, Stella ja Patricia Maessen.

1970. aasta Eurovisiooni lauluvõistlusel esindas ansambel Hollandit lauluga "Waterman" ning sai seitsme punktiga seitsmenda koha.

1977. aasta Eurovisiooni lauluvõistlusel esindas ansambel Belgiat lauluga "A Million In One, Two, Three" ning sai 69 punktiga samuti seitsmenda koha.
Ben Cramer

**Ben Cramer** (sünninimi **Ben Kramer**; sündinud 17. veebruaril 1947 Amsterdamis) on Hollandi laulja.

Ta esindas Hollandit 1973. aasta Eurovisiooni lauluvõistlusel lauluga "De oude muzikant" ning sai 69 punktiga 14. koha.

## Välislingid
* Laulja koduleht
Marita Lumi

**Marita Lumi** (sündinud 27. juunil 1985) on eesti ehtekunstnik.

Ta on lõpetanud Eesti Kunstiakadeemia ehtekunsti eriala magistrantuuri 2015. aastal (juhendaja professor Kadri Mälk).

Tegeleb animalistikaga. Isikunäitus Pärnu Uue Kunsti Muuseumis avati veebruaris 2018.

## Viited
Saskia & Serge

**Saskia & Serge** on Hollandi ansambel, kuhu kuuluvad laulja Trudy van den Berg (sündinud 1947) ning laulja ja kitarrist Ruud Schaap (sündinud 1946).

1971. aasta Eurovisiooni lauluvõistlusel esindas duett Hollandit lauluga "Tijd" ning sai 85 punktiga kuuenda koha.

‎
Sandra Reemer

**Barbara Alexandra Reemer** (esinejanimega **Sandra Reemer**; 17. oktoober 1950 Bandung – 6. juuni 2017 Amsterdam) oli Indoneesia päritolu Hollandi laulja.

1972. aasta Eurovisiooni lauluvõistlusel esindas ta koos Dries Holteniga Hollandit lauluga "Als het om de liefde gaat" ning sai 106 punktiga neljanda koha.

1976. aasta Eurovisiooni lauluvõistlusel esindas ta Hollandit lauluga "The Party's Over" ning sai 56 punktiga üheksanda koha.

1979. aasta Eurovisiooni lauluvõistlusel esindas ta Hollandit lauluga "Colorado" ning sai 51 punktiga 12. koha.
Mouth & MacNeal

**Mouth & MacNeal** oli Hollandi poplauljad. Koos moodustasid nad ansambli Big Mouth (õieti Willem Duyn ja Maggie MacNeal (õieti Sjoukje van’t Spijker)). 

Nende tuntuim lugu on 1972. aasta hittsingel "How Do You Do".

1974. aasta Eurovisiooni lauluvõistlusel esindas duett Hollandit lauluga "I See A Star" ning sai 15 punktiga 3. koha.

## Albumid
*"Mouth & MacNeal" (1971)
*"Hello and Thank You" (1972)
*"Pocketful of Hits" (1973)
*"Ik zie een ster" (1974)

‎
Heddy Lester

**Heddy Lester** (sünninimi **Heddy Affolter**; 18. juunil 1950 Leeuwarden – 29. jaanuar 2023) oli Hollandi laulja ja näitleja.

1977. aasta Eurovisiooni lauluvõistlusel esindas ta Hollandit lauluga "De mallemolen" ja sai 35 punktiga 12. koha.
Estvokaal

**Estvokaal** (ka Estovokaal, Estvocal) oli rahvusvaheline laulukonkurss, kus võistlesid vokalistid ja vokaalansamblid.

Esimene konkurss toimus 2000. aastal Tartus. Konkursi idee käis välja ansambel Noorkuu.

2004. aastast hakati Estvokaali korraldama rahvusvahelise võistlusena. Põhjuseks oli eelkõige korraldajate soov viia konkursi tase vastavusse solistide ja vokaalansamblite maailmatasemega ning samal ajal propageerida Eesti heliloojate loomingut välismaal.

Konkursi *[[grand prix]]* võitjad:
*2000 Mare Väljataga Kvintett
*2001 Liisi Koikson ja Ivo Posti
*2002 Sofia Rubina
*2003 KLÜKK
*2004 Government Girls & the Senators Sons (Soome)

## Viited
Linda Williams

**Linda Williams** (sünninimi **Henriëtte Willems**; sündinud 11. juunil 1955 Valkenswaardis) on Hollandi laulja.

1981. aasta Eurovisiooni lauluvõistlusel esindas ta Hollandit lauluga "Het is een wonder" ning sai 51 punktiga üheksanda koha.
Bill van Dijk

**Willem Edsger van Dijk** (esinejanimega **Bill van Dijk**; sündinud 22. detsembril 1947 Rotterdamis) on Hollandi laulja.

1982. aasta Eurovisiooni lauluvõistlusel esindas ta Hollandit lauluga "Jij en ik" ning sai kaheksa punktiga 16. koha.
Bernadette

**Bernadette Kraakman** (esinejanimega **Bernadette**; sündinud 1. märtsil 1959 Volendamis) on Hollandi laulja.

1983. aasta Eurovisiooni lauluvõistlusel esindas ta Hollandit lauluga "Sing Me a Song" ning sai 66 punktiga seitsmenda koha.
Maribelle

**Marie Lidwina Kwakman** (esinejanimega **Maribelle**; sündinud 4. aprillil 1960 Volendamis) on Hollandi laulja.

1984. aasta Eurovisiooni lauluvõistlusel esindas ta Hollandit lauluga "Ik hou van jou" ning sai 34 punktiga 13. koha.
Frizzle Sizzle

**Frizzle Sizzle** oli Hollandi tüdrukuteansambel, mis tegutses 1980. aastatel. Ansamblisse kuulusid Karin Vlasblom (sündinud 1967), Laura Vlasblom (sündinud 1968), Mandy Huydts (sündinud 1969) ja Marjon Keller (sündinud 1970).

1986. aasta Eurovisiooni lauluvõistlusel esindas ansambel Hollandit lauluga "Alles heeft ritme" ning sai 40 punktiga 13. koha.
Harmony (ansambel)

**Harmony** oli Hollandi ansambel.

1978. aasta Eurovisiooni lauluvõistlusel esindas ansambel Hollandit lauluga "'t Is OK" ning sai 37 punktiga 13. koha.
Maggie MacNeal

**Maggie MacNeal** (õieti **Sjoukje van’t Spijker**; sündinud 5. mail 1950 Tilburgis) on Hollandi laulja.

Ta oli ansambli Mouth & MacNeal liige, mis esindas Hollandit 1974. aasta Eurovisiooni lauluvõistlusel.

1980. aasta Eurovisiooni lauluvõistlusel esindas MacNeal Hollandit sooloartistina lauluga "Amsterdam" ning sai 93 punktiga viienda koha.
Romet

**Romet** on jalgrattabränd, mis kuulub ühele Euroopa suurimale jalgrattatootjale Arkus & Romet Group. 

Ettevõte alustas 1991. aastal Arkuse brändi all väikese jalgrattakaubanduse ettevõttena ning omandas hiljem juba palju tuntuma Rometi kaubamärgi koos selle tehastega. Arkus & Romet Grupp toodab nii jalgrattaid, elektrijalgrattaid, mopeede kui ka mootorrattaid. Ettevõttel on Poolas tugev arendusüksus ja see on üks jalgrattatööstuse teenäitajaid Poolas. Grupi peamised tootmisüksused paiknevad kolmes Poola linnas: Podgrodzies, Jastrowis ja Kowalewos.

## Ajalugu
Rometi jalgrattad, mopeedid ja mootorrattad on teeninud mitut põlvkonda poolakaid viimase 65 aasta jooksul, kuid tuntuks on nimi saanud ka väljaspool tootjamaad üle terve Euroopa, eriti Saksamaal ja Hollandis.

1945/1946. aastal oli Poolas ligikaudu 1,2 miljonit jalgratast, mis tähendab, et iga 23 elaniku kohta tuli vaid üks jalgratas. United Bicycle Manufacturersi ('ühendatud rattatootjad') tootmisüksuste loomine aastal 1948 põhjustas aga jalgrattakasutuse hüppelise suurenemise järgnevatel aastatel. Ettevõte arenes hoolimata toorainepuudusest ja piiratud tööjõust hoogsalt ning selle kaubamärk Romet loodi ettevõtte 11. tootmisüksuse jaoks aastal 1971. Rometi tehases töötas esialgu 450 inimest ning seal toodeti 220 000 jalgratast aastas. 1977. aastaks oli Romet tootnud miljon jalgratast, 1980. aastaks aga kaks miljonit.

2020. aastal sai Arkus & Romet Group Sp. z o.o.-st Romet Sp. z o.o.

2021. aasta aastane toodang oli ligikaudu 400 000 jalgratast, mis moodustas enam kui 30% Poola sisetoodangust. Jalgrattaid toodetakse Poolas kahes tehases: Podgrodzies (kus asub Rometi peakontor) ja Jastrowies. Rometi suurim logistikakeskus asub Kowalewos ning on pindalaga 65 000 ruutmeetrit.

2022. aastal omandas Romet Poola jalgrattapoodide keti Prorowery.

## Tänapäev
Romet Group on jätkuvalt keskendunud jalgrataste puhul moodsatele lahendustele ja maailmatrendidele. Rometi rattad kombineerivad unikaalset Euroopa disaini, jäädes samas hinnaklassilt mõistlikuks. Tehnilised arendused, koostöö maailma tuntuimate varuosa- ja lisavarustusetootjatega on kindlustanud Rometi rataste populaarsuse ja edu Euroopa suurimatel jalgrattamessidel.

## Välislingid
Uurimislaev

**Uurimislaev** ehk **teaduslaev** on veekogul liikumist eeldavaks teaduslikuks uurimistegevuseks valmistatud või kohandatud laev. 

## Kirjeldus
Uurimislaev on varustatud spetsiifiliste seadmetega või varustusega ning seal on loodud töötingimused vastavalt uurimistegevuse või uurimisvaldkonna eesmärgile. 

Enamasti kuuluvad uurimislaevad õppeasutustele, teadusasutustele või muuseumidele.

## Vaata ka
* Tuukrilaev
* Hüdrograafialaev
* Õppelaev
Marga Bult

**Margaretha Hendrika Maria Groeneveld** (esinejanimega **Marga Bult** või **Marcha**; sündinud 2. juulil 1956 Lattropis) on Hollandi laulja ja telesaatejuht.

1987. aasta Eurovisiooni lauluvõistlusel esindas ta Hollandit lauluga "Rechtop in de wind", saavutades 83 punktiga viienda koha.
Gerard Joling

**Gerard Jan Joling** (sündinud 4. aprillil 1960 Alkmaaris) on Hollandi laulja ja telesaatejuht.

1988. aasta Eurovisiooni lauluvõistlusel esindas ta Hollandit lauluga "Shangri-La", saavutades 70 punktiga 9. koha.
Jakob Grönholm

**Jakob Harald Grönholm** VR II/3 (eesnimi ka Jaagup, perekonnanimi ka Kronholm; 5/17. oktoober 1896 Kõnnu vald, Harjumaa – 19. november 1931 Tallinn) oli Eesti meremees.

Ta osales Vabadussõjas suurtükipaadil Lembit, miiniristlejal Lennuk ja Merejõudude Juhataja staabis (madrus, 1918). 1. septembril 1920 määrati talle II liigi 3. järgu Vabadusrist *hinnates vahvust, mis Teie ülesnäitanud lahingus 27. jaanuaril 1918 a. Karostelli ja Vitinka külade juures.*

Pärast sõda oli ta postiljon Loksal ja telefoni-telegraafivõrgu montöör Kõnnu vallas. 10. septembril 1928 mõistis Tallinna-Haapsalu rahukogu ta oma isa Joosep Grönholmi tapmise eest eluks ajaks sunnitööle. Suri Tallinna Keskvangla haiglas, surnukeha anti Tartu Ülikoolile meditsiiniliseks otstarbeks.
Maywood

**Maywood** oli Hollandi popduett, mille moodustasid õed Aaltje ja Doetje de Vries, esinejanimedega Alice May ja Caren Wood.

Maywood tegutses aastatel 1978–1995. 1990. aasta Eurovisiooni lauluvõistlusel esindas duett Hollandit lauluga "Ik wil alles met je delen" ja sai 25 punktiga 15. koha. 

Pärast laialiminekut 1995. aastal andis ansambel siiski veel mõned kontsertid 2012. aasta oktoobris.
TAT-14

**TAT-14** on neljateistkümnes transatlantiline telekommunikatsiooni-kaablisüsteem, mis on jätkuvalt töös alates 2001. aastast. Selle praegune läbilaskevõimsus on 3,15 Tbit/s.

15 428 kilomeetri pikkuse kiudoptilise kaabli lääneots on Tuckertonis ja Manasquanis (USA New Jersey osariigis). Ületades Atlandi ookeani, kulgeb see ringjalt läbi Blaabjergi (Taani), Nordeni (Saksamaa), Katwijki (Holland), St-Valery-en-Cauxi (Prantsusmaa) ja Widemouth Bay (Ühendkuningriik).

## Vaata ka
*Transatlantilised ületusteed
Humphrey Campbell

**Humphrey Campbell** (26. veebruar 1958 Moengo – 25. märts 2024) oli Suriname päritolu Hollandi laulja.

1992. aasta Eurovisiooni lauluvõistlusel esindas ta Hollandit lauluga "Wijs me de weg" ja sai 67 punktiga üheksanda koha.
Nikolai Liidemann

**Nikolai Liidemann** VR II/3 (Vabadusristi diplomil Nikolai Lindemann; 17. veebruar/1. märts 1895 Taali vald, Pärnumaa – 30. mai 1973 Sindi) oli Eesti sõjaväelane (kapral, 1918), politseinik ja kommunistlik poliitik.

Ta osales Vene sõjaväes Esimeses maailmasõjas, Vabadussõjas 1. suurtükiväepolgus ja välipatareis nr. 2, sai autasuks Roodi mõisast eraldatud Rehe talu Halinga vallas Pärnumaal, müüs selle 1925. aastal maha. II liigi 3. järgu Vabadusrist 21. veebruaril 1920 (*hinnates vahvust, mis Teie ülesnäitanud lahingus 15 detsembril 1918 a. [[Rägavere mõis]]a juures*).

1920–1921 oli ta Narva politsei 4. jaoskonna vanemkordnik, seejärel töötas Sindi kalevivabrikus, aktiivne ametiühingu liige. Kandideeris 1923 Sindi alevivolikogu valimistel Töörahva Ühise Väerinna nimekirjas, 1925. aastal oli kommunistlikus detsembrimässus osalemise tõttu vanglas, seejärel politsei valve all. Septembris 1925 põgenes Nõukogude Liitu, viidi Saksa okupatsiooni ajal Saksamaale, naasis Eestisse, oli Sindis tekstiilitööline.
Check Point

**Check Point Software Technologies Ltd.** on Iisraeli küberturvalisuse tarkvara ja riistvara tootev ettevõte.
Ruth Jacott

**Ruth Jacott** (sündinud 2. septembril 1960 Paramaribos) on Suriname päritolu Hollandi laulja.

1993. aasta Eurovisiooni lauluvõistlusel esindas ta Hollandit lauluga "Vrede", saavutades 92 punktiga kuuenda koha.
TAT-12/13

**TAT-12/13** oli fiiberoptiline telekommunikatsiooni-kaablisüsteem, mis ühendas aastatel 1996–2008 üle Atlandi ookeani Põhja-Ameerikat Euroopaga.

Kuna süsteem hõlmas kahte torujuhet üle ookeani põhja, siis anti ka sellele vastav nimi, märkides üheaegselt kahe- ja kolmeteistkümnendat transatlantilist kaablit. See oli esimene TAT-kaabel, mis kasutas ringjat struktuuri. Kaabel ühendas Shirley'it (New Yorgi osariik) ja Green Hilli (Rhode Islandi osariik) ning Porthcurnot (Ühendkuningriik) ja Budet (Ühendkuningriik) kui ka Penmarchit (Prantsusmaa).

## Vaata ka
*Transatlantilised ületusteed
Justine Pelmelay

**Justine Pelmelay** (kodanikunimi **Anneke Wilma Pelmelay**; sündinud 24. septembril 1959 Leidenis) on Hollandi laulja.

1989. aasta Eurovisiooni lauluvõistlusel esindas ta Hollandit lauluga "Blijf zoals je bent", saavutades 45 punktiga 15. koha.
Willeke Alberti

**Willeke Alberti** (tegelikult **Willy Albertina Verbrugge**; sündinud 3. veebruaril 1945 Amsterdamis) on Hollandi laulja.

1994. aasta Eurovisiooni lauluvõistlusel esindas ta Hollandit lauluga "Waar is de zon", saavutades nelja punktiga 23. koha.
Maxine

**Gonny Buurmeester** (esinejanimega **Maxine**; sündinud 14. oktoobril 1970 Rotterdamis) on Hollandi laulja.

1996. aasta Eurovisiooni lauluvõistlusel esindas ta koos Franklin Browniga Hollandit lauluga "De eerste keer", mis sai 78 punktiga seitsmenda koha.
Hermann Faltis

**Hermann Faltis** VR II/3 (22. september (vkj)/ 4. oktoober 1897 Höbringi küla, Riguldi vald, Noarootsi kihelkond, Läänemaa – 6. veebruar 1948 Tallinn) oli Eesti sõjaväelane (nooremseersant, 1940) ja politseinik.

Ta osales Vene sõjaväes Esimeses maailmasõjas, 1. Diviisi tagavarapataljonis ja 1. jalaväepolgus Vabadussõjas (nooremallohvitser, 1919). 1. septembril 1920 anti talle II liigi 3. järgu Vabadusrist (*hinnates vahvust, mis Teie ülesnäitanud lahingus 19 novembril 1919 a. Saborovka küla juures*).

1920. aastal oli ta Tallinna politsei nooremkordnik, jaanuarist 1921 Läänemaa 8. jaoskonna vanemkordniku kohusetäitja. Arreteeriti 21. jaanuaril 1921 Vormsi vallas. Sõjaringkonnakohus mõistis ta novembris 1921 surma alamkapten Jaan Männiku (1895–1919) tapmise eest 14. novembril 1919.

Põgenes 18. novembril 1921 Tallinna Keskvanglast, läks Nõukogude Venemaale, kus arreteeriti. Oli Jamburgi ja Petrogradi vanglates, põgenes ja naasis Eestisse.

Tabati 25. novembril 1924 Nõva vallas, surmaotsus asendati 20-aastase sunnitööga, vabanes veebruaris 1928 amnestiaga. Töötas Tallinnas Põhjala kummitööstuses, pärast Teist maailmasõda Tallinna toidukaubastus. Läks vabasurma.

## Tunnustus
*1920, 1. september Vabadusristi II liigi 3. järk
De Spelbrekers

**De Spelbrekers** oli Hollandi duett, kuhu kuulusid lauljad Theo Rekkers (1924–2012) ja Huug Kok (1918–2011).

1962. aasta Eurovisiooni lauluvõistlusel esindas duett Hollandit lauluga "Katinka", mis ei saanud ühtki punkti ning jäi jagama viimast kohta.
Dries Holten

**Dries Holten** (30. jaanuar 1936 Cimahi, Indoneesia – 15. aprill 2020) oli Hollandi laulja.

1972. aasta Eurovisiooni lauluvõistlusel esindas ta koos Sandra Reemeriga Hollandit lauluga "Als het om de liefde gaat" ning sai 106 punktiga neljanda koha.

Hiljem laulis ta duetti veel koos Rosy Pereira ja Ria Shield Meyeriga.
Karl Leibach

**Karl Leibach** VR II/3 (sündinud **Karl Leibak**; 20. august / 1. september 1899 Kolu mõis, 
Vohnja vald, Virumaa – surma aeg ja koht teadmata) oli Eesti sõjaväelane (veltveebel, 1920).

Ta oli alates 1916. aastast Moskvas treial, novembris 1918 tuli Eestisse. Osales Vabadussõjas 5. jalaväepolgu koosseisus, sai 4. augustil 1919 Petserimaal Usadištše küla all haavata. 21. veebruaril 1920 anti talle II liigi 3. järgu Vabadusrist (*hinnates vahvust, mis Teie ülesnäitanud lahingus 26 aprillil 1919 a. Sorokino küla all*).

Pärast Vabadussõda teenis Allohvitseride Koolis, 5. jalaväepolgus, 1. jalaväepolgus ja 5. üksikus jalaväepataljonis. Oktoobris 1922 lähetati 1. Jalaväerügemendi ülema käsutusse piirivalveteenistusse, põgenes 27/28. mai 1923 ööl Nõukogude Liitu. Mõisteti seal kolmeks aastaks vangi, pärast vabanemist elas Vjatkas.
Mrs. Einstein

**Mrs. Einstein** oli Hollandi ansambel.
1997. aasta Eurovisiooni lauluvõistlusel esindas ansambel Hollandit lauluga "Niemand heeft nog tijd".
Jüri Kork (1897–1980)

**Jüri Kork** VR II/3 (3/15. oktoober 1897 Rohe küla, Vaimastvere vald, Tartumaa – 9. juuni 1980 Tartu) oli Eesti sõjaväelane (kapral, 1920; lipnik, 1978?).

Osales vabatahtlikuna Scouts pataljoni koosseisus Vabadussõjas. Oli jaoülem ja pälvis II liigi 3. järgu Vabadusristi 1. septembril 1920 (*hinnates vahvust, mis Teie ülesnäitanud lahingus 25 aprillil 1919 a. Rossolva külas*).

Karistati 1921. aastal hobusevarguse eest 1½-aastase vangistusega, põgenes 14. aprillil 1921 Valga vanglast ja läks Nõukogude Liitu.

Abiellus 1926. aastal eestlanna Maria Ivaskiga (1902–1950), elas Luuga linnas. 1935. aastal põgenes Eestisse, oli eeluurimisvanglas, sai 1936. aastal Eesti kodakondsuse, klaverihäälestaja.
Edsilia Rombley

**Edsilia Francisca Rombley** (sündinud 13. veebruaril 1978 Amsterdamis) on Hollandi laulja. 

1998. aasta Eurovisiooni lauluvõistlusel esindas ta Hollandit lauluga "Hemel en aarde", millega saavutas 4. koha.

2007. aasta Eurovisiooni lauluvõistlusel esindas ta Hollandit lauluga "On Top Of The World", millega saavutas 21. koha.

Ta oli 2021. aasta Eurovisiooni lauluvõistluse õhtujuht ning oli ka 2020. aastal ärajäänud Eurovisiooni lauluvõistluse asemel korraldatud telesaate üks saatejuhtidest.
Küllike Tohver

**Küllike Tohver** (sündinud 8. veebruaril 1955) on eesti tõlkija ja kultuuriametnik.

Ta on tõlkinud eesti keelde ilukirjandust tšehhi keelest, sh Josef Fraisi, Václav Haveli, Bohumil Hrabali, Milan Kundera, Vladimír Macura, Patrik Ouředníki ja Vladimir Párali teoseid.

## Tunnustus
* 2007 Valgetähe IV klassi teenetemärk

## Viited
Nikolai Suits

**Nikolai Suits** VR II/3 (6/18. jaanuar 1898 Peningi vald, Harjumaa – surma aeg ja koht teadmata) oli Eesti sõjaväelane (veltveebel, 1921), politseinik ja piirivalvur.

Ta osales vabatahtlikuna Vene sõjaväe koosseisus Esimeses maailmasõjas, Vabadussõjas 2. Diviisi tagavarapataljonis, 7. jalaväepolgus ja 2. jalaväepolgus, sai 5. novembril 1919 haavata. II liigi 3. järgu Vabadusrist 15. septembril 1920 (*hinnates vahvust, mis Teie ülesnäitanud lahingus 5 novembril 1919 a. Ledische ja Mursina külade valdamisel*). Üleajateenija 7. jalaväepolgus 1921–1923. 1923–1924 kriminaalpolitsei agent Valgas, 1924 Võrus, seejärel Vana-Irboskas piirivalve kontrolör. 

Oktoobris 1925 põgenes Nõukogude Liitu, kus arreteeriti 19. oktoobril 1925, oli Solovetsi laagris.

## Välislingid
*militaar.net
Marlayne

**Marleen van den Broek** (esinejanimega **Marlayne**; sündinud 1. juulil 1971) on Hollandi laulja.
1999. aasta Eurovisiooni lauluvõistlusel esindas ansambel Hollandit lauluga "Katinka", mis saavutas finaalis 8. koha.
Linda Wagenmakers

**Linda Wagenmakers** (sündinud 30. novembril 1975 Arnhemis) on Hollandi poplaulja.
2000. aasta Eurovisiooni lauluvõistlusel esindas ansambel Hollandit lauluga "No Goodbyes".
Michelle Courtens

**Michelle Courtens** (sündinud 3. augustil 1981) on Hollandi laulja.
2001. aasta Eurovisiooni lauluvõistlusel esindas ansambel Hollandit lauluga "Out On My Own", mis kogus 16 punkti ja saavutas 18. koha.
Esther Hart

**Esther Katinka Hartkamp** (sündinud 3. juunil 1981) on Hollandi laulja.
2003. aasta Eurovisiooni lauluvõistlusel esindas ansambel Hollandit lauluga "One More Night", mis saavutas 13. koha.
Re-union

**Re-union** oli Hollandi ansambel.
2004. aasta Eurovisiooni lauluvõistlusel esindas ansambel Hollandit lauluga "Without You".
Glennis Grace

**Glenda Hulita Elisabeth Batta** (esinejanimi **Glennis Grace**; sündinud 19. juunil 1978 Amsterdamis) on Hollandi laulja.
2005. aasta Eurovisiooni lauluvõistlusel esindas ansambel Hollandit lauluga "My Impossible Dream".
August Suup

**August Suup** VR II/3 (12/24. jaanuar 1898 Laeva vald, Tartumaa – 16. aprill 1919 Zagorje küla, Petserimaa) oli Eesti sõjaväelane (reamees, 1919).

Ta osales Vene sõjaväe koosseisus Esimeses maailmasõjas ja Kuperjanovi partisanide pataljoni koosseisus Vabadussõjas. Postuumselt anti talle 15. septembril 1920 II liigi 3. järgu Vabadusrist (*hinnates vahvust, mis Teie ülesnäitanud Sagorje lahingus 17 aprillil 1919 a.*).
Sieneke

**Sieneke Ashley Kristel Baum-Peeters** (esinejanimega **Sieneke**; sündinud 1. aprillil 1992 Nijmegenis) on Hollandi laulja.
2001. aasta Eurovisiooni lauluvõistlusel esindas ansambel Hollandit lauluga "Ik ben verliefd".
Karl Kevend

**Karl Kevend** VR II/3 (29. jaanuar/10. veebruar 1897 Luunja vald, Tartumaa – 29. mai 1975 Tartu) oli Eesti sõjaväelane (vanemallohvitser, 1919).

Osales Vabadussõjas laiarööpmelisel soomusrongil nr. 3. Veebruaris 1922 mõisteti sõjaringkonnakohtu otsusega üheks aastaks vangi Elva raudteejaamas sooritatud varguse eest, vabanes novembris 1922. Kuni 1934. aastani oli karistatud veel seitsmel korral, peamiselt varguste eest. Juuksur Tartus.
Joan Franka

**Joan Franka** (kodanikunimi **Joany Franka Johanna Ayten Hazebroek**; sündinud 2. aprillil 1990 Rotterdamis) on Hollandi laulja.

2012. aasta Eurovisiooni lauluvõistlusel esindas ansambel Hollandit lauluga "You and Me", mis kogus teises poolfinaalis 35 punkti ja saavutas 15. koha, kuid finaali edasi ei pääsenud.